b'\n_START_ARTICLE_\nPentilamin\n_START_SECTION_\nNevarnosti po\xc5\xbeara, eksplozije in druge nevarnosti\n_START_PARAGRAPH_\nSnov je lahko vnetljiva in jedka teko\xc4\x8dina s plameni\xc5\xa1\xc4\x8dem 7 \xc2\xb0C, zaradi \xc4\x8desar se hlapi zelo lahko vnamejo, pri \xc4\x8demer je tudi sama teko\xc4\x8dina zelo hlapna._NEWLINE_Hlapi tvorijo z zrakom eksplozivne in jedke zmesi, ki so te\xc5\xbeje od zraka in se raz\xc5\xa1irjajo pri tleh, pri \xc4\x8demer lahko pri v\xc5\xbeigu ogenj zajame velike povr\xc5\xa1ine. Nevarnost v\xc5\xbeiga zaradi vro\xc4\x8dih povr\xc5\xa1in, isker ali odprtega plamena._NEWLINE_Snov tudi silovito reagira z mo\xc4\x8dno oksidirajo\xc4\x8dimi sredstvi, kot tudi reagira z mnogimi organskimi snovmi, kot so: fenoli, nitrili, glikoletri in oksidi._NEWLINE_Amilamin je topen v alkoholu.\n_START_SECTION_\nSredstva za ga\xc5\xa1enje\n_START_PARAGRAPH_\nZa ga\xc5\xa1enje majhnih po\xc5\xbearov uporablja vodo, aparate na peno ali ogljikov dioksid, medtem ko se za velike po\xc5\xbeare uporablja voda ali pena._NEWLINE_Posode s snovjo je potrebno hladiti z razpr\xc5\xa1enim vodnim curkom in jih po mo\xc5\xbenosti odstraniti iz nevarnega obmo\xc4\x8dja\n_START_SECTION_\nNevarnosti za zdravje\n_START_PARAGRAPH_\nTeko\xc4\x8dina se resorbira skozi ko\xc5\xbeo in povro\xc4\x8da po\xc5\xa1kodbe ko\xc5\xbee, medtem ko hlapi mo\xc4\x8dno dra\xc5\xbeijo o\xc4\x8di in dihalne organe._NEWLINE_Pri segrevanju do razkroja se razvijajo strupeni nitrozni plini.\n_START_SECTION_\nVarnostni ukrepi\n_START_PARAGRAPH_\nZelo dobro prezra\xc4\x8devanje, izsesavanje iz spodnjih delov prostora; tla odporna pred topili in raztopinami hidroksidov; predvidimo mo\xc5\xbenost za izpiranje tal; eksplozijsko nevarno obmo\xc4\x8dje; varnostni ukrepi pred stati\xc4\x8dno elektriko; zagotovimo gasilna sredstva, gasilna pregrinjala, steklenice z vodo za izpiranje o\xc4\x8di in pri ravnanju z ve\xc4\x8djimi koli\xc4\x8dinami vodne prhe; uporabljamo zaprte in ozemhene aparate (ne iz aluminija ali bakra); hlape izsesavamo na mestih izvora; prepre\xc4\x8diti moramo vse vire v\xc5\xbeiga, kot so elektri\xc4\x8dne priprave, odprt plamen, iskre in vire toplote; posode hranimo tesno zaprte v hladnem, dobro zra\xc4\x8denem prostoru, lo\xc4\x8deno od koncentriranih kislin in oksidirajo\xc4\x8dih sredstev (snovi, ki povzro\xc4\x8dajo po\xc5\xbear), s katerimi mo\xc4\x8dno reagira; pri pretakanju prepre\xc4\x8dimo prosti pad in brizganje; \xc4\x8drpalke, armature in ventili morajo biti v eksplozijsko varni izvedbi; razlito teko\xc4\x8dino posesamo z vezavnim sredstvom (ekspandirana sljuda, kremen\xc4\x8deva pena, suha zemlja itd.) in predamo na dolo\xc4\x8deno mesto za nevtralizacijo odpadkov; prepovedano je jesti, piti in hraniti \xc5\xbeive\xc5\xbe v delovnih prostorih; prepre\xc4\x8dimo stik z o\xc4\x8dmi, ko\xc5\xbeo in obleko; kontaminirano obleko takoj zamenjamo; po delu si umijemo roke z milom in vodo; uporabljamo proti ognju varno za\xc5\xa1\xc4\x8ditno obleko, za\xc5\xa1\xc4\x8ditne rokavice in tesno prilegajo\xc4\x8da se za\xc5\xa1\xc4\x8ditna o\xc4\x8dala ter po potrebi za\xc5\xa1\xc4\x8ditimo dihala z za\xc5\xa1\xc4\x8ditno masko s filtrom A (rjava barva); pri ve\xc4\x8djih koncentracijah hlapov daje popolno za\xc5\xa1\xc4\x8dito izolacijski aparat. Obvezna sta predhodno in periodi\xc4\x8dno pou\xc4\x8devanje delavcev in izdaja potrdil o preizkusih znanja; obdobni zdravni\xc5\xa1ki pregledi delavcev.\n_START_SECTION_\nUkrepi v primeru prometnih nesre\xc4\x8d\n_START_PARAGRAPH_\nZagotovimo umik oseb, ki niso udele\xc5\xbeene pri re\xc5\xa1evanju, po mo\xc5\xbenosti proti vetru ali pre\xc4\x8dno na smer vetra. Obvestimo milico in gasilce. Izklju\xc4\x8dimo vse vire v\xc5\xbeiga. Uporabljamo izolacijski aparat za za\xc5\xa1\xc4\x8dito dihalnih organov in za\xc5\xa1\xc4\x8ditno obleko. Pokli\xc4\x8demo strokovnjake. Nevarnost nastanka eksplozivnih zmesi! Nevarno podro\xc4\x8dje zapremo. Opozorimo prebivalce stanovanjskega in industrijskega obmo\xc4\x8dja. \xc4\x8ce pride snov v teko\xc4\x8do vodo, opozorimo uporabnike hladilne, pitne in industrijske vode. Razlito snov obdamo z nasipom in teko\xc4\x8dino pre\xc4\x8drpamo. Globoko le\xc5\xbee\xc4\x8de prostore v stanovanjskem in industrijskem obmo\xc4\x8dju zatesnimo.\n_START_SECTION_\nOnesna\xc5\xbeenje voda\n_START_PARAGRAPH_\nTeko\xc4\x8dina je nevarna za vode, saj ima strupeni u\xc4\x8dinek na ribe kot tudi na druge \xc5\xbeive organizme.\n_START_SECTION_\nPrva pomo\xc4\x8d\n_START_PARAGRAPH_\nPonesre\xc4\x8denca prenesemo na sve\xc5\xbe zrak. Pri zastoju dihanja mu dajemo do prihoda zdravnika umetno dihanje (kisik). Kontaminirane dele obleke takoj odstranimo, prizadete dele telesa pa temeljito speremo z vodo; pri po\xc5\xa1kodbah o\xc4\x8di moramo oko 10-15 minut spirati z vodo. O\xc4\x8desno veko s palcem in kazalcem odpremo, hkrati pa je treba oko premikati v vse smeri. Ne smemo dopustiti, da se ponesre\xc4\x8denec ohladi. Takoj moramo poklicati zdravni\xc5\xa1ko pomo\xc4\x8d. Pri nevarnosti nezavesti - polo\xc5\xbeaj in transport v stabilni bo\xc4\x8dni legi.'